[על נייר הפירמה של רואה החשבון המבקר]

 תאריך\_\_\_\_\_\_\_\_\_\_\_\_\_\_\_\_

לכבוד **חברת אבגד בע"מ**

**באמצעות**

שם\_\_\_\_\_\_\_\_\_\_\_\_\_\_\_\_\_ שם\_\_\_\_\_\_\_\_\_\_\_\_\_\_\_\_\_

יו"ר הדירקטוריון מנכ"ל

כתובת \_\_\_\_\_\_\_\_\_\_\_\_\_\_

ג.א.נ.,

הנדון: ביקורת דוחות כספיים ודוח התאמה לצורכי מס ליום
31 בדצמבר XX20 ולשנה המסתיימת באותו תאריך

1. **ביקורת הדוחות הכספיים**

 1.1 ביקשתם מאיתנו לבקר אתהדוח על המצב הכספי של חברת אבגד בע"מ (להלן - החברה)ליום 31 בדצמבר XX20 ואת הדוחות המאוחדים על המצב הכספי לאותו תאריךואתדוחות רווח והפסד, הדוחות על הרווח הכולל[[1]](#footnote-2), הדוחות על השינויים בהון העצמי[[2]](#footnote-3) והדוחות על תזרימי המזומנים - של החברהומאוחדים - לשנה המסתיימת באותו תאריך
(כל אלה יחד מכוניםלהלן "הדוחות הכספיים")[[3]](#footnote-4).

 1.2  הדירקטוריון וההנהלה של החברה אחראים להכין ולהציג באופן נאות את הדוחות הכספיים בהתאם לכללי חשבונאות מקובלים בישראל. אחריותהדירקטוריון וההנהלה של החברה הינהגם לקיים בקרה פנימית אשר הם קובעים שהיא נחוצה על מנת לאפשר הכנת דוחות כספיים שלא תהיה בהם הצגה מוטעית מהותית, בין עקב טעות ובין עקב תרמית, ולבחור וליישםמדיניותחשבונאית נאותה*.*

 1.3 ביקורת הדוחות הכספיים תתוכנן ותבוצע במטרהלהשיג מידה סבירה של בטחון (Reasonable Assurance) שאין בדוחות הכספיים הצגה מוטעית מהותית. לא ניתן להשיג באמצעות הביקורת בטחון מלא שאין בדוחות הכספיים הצגה מוטעית מהותית.

 1.4 הביקורת תיערךבהתאם לתקני ביקורת מקובלים בישראל, לרבות תקנים שנקבעו בתקנות רואי חשבון (דרך פעולתו של רואה חשבון), התשל"ג-1973[[4]](#footnote-5).

 ביקורת כוללת בדיקה מדגמית של ראיות התומכות בסכומים ובמידע שבדוחות הכספיים, בחינה של כללי החשבונאות שיושמו ושל האומדנים המשמעותיים שנעשו על-ידי הדירקטוריון וההנהלה של החברה וכן הערכת נאותות ההצגה בדוחות הכספיים בכללותה.

 1.5 בשל האופי המדגמי של הביקורת ומגבלות מובנות אחרות שלה, יחד עם המגבלות המובנות של כל מערכת בקרה ודיווח, קיים סיכון שאינו ניתן למניעה כי הצגה מוטעית מהותית בדוחות הכספיים לא תתגלה, על אף היות הביקורת מתוכננת ומבוצעת כיאות בהתאם לתקני ביקורת מקובלים בישראל.

1.6 ביקורת דוחות כספייםאיננה מהווה חקירה שמטרתה לחשוף תרמית אפשרית (לרבות הונאה, מעילה, זיוף, הסתרה וכיוצ"ב) ואיננה כוללת אמצעים, שיטות ונהלים ספציפיים המשמשים בחקירה שכזו. הסיכון שלא תתגלה הצגה מוטעית מהותית בדוחות הכספיים עקב תרמית גדול אף יותר מהסיכון שלא תתגלה הצגה מוטעית מהותית עקב טעות.

 1.7 הכנתם ועריכתם של הדוחות הכספיים צריכה להיות
בהתאם לכללי חשבונאות מקובלים בישראל[[5]](#footnote-6).

 1.8 תוצאות הביקורת ידווחו על-ידינו באמצעות דוח רואה חשבון מבקר הערוך במתכונת הקבועה בתקני הביקורת המקובלים בישראל[[6]](#footnote-7).

 וחוות הדעת אשר תיכלל בדוח רואה החשבון המבקר תתייחס לשאלה אם הדוחות הכספיים משקפים באופן נאות, מכל הבחינות המהותיות, את המצב הכספי - של החברה ובמאוחד - ליום 31 בדצמבר XX20 ואת תוצאות הפעולות, השינויים בהון העצמי/בהון ותזרימי המזומנים - של החברה ובמאוחד - לשנה המסתיימת באותו תאריך בהתאם לכללי חשבונאות מקובלים בישראל/תקני דיווח כספי בינלאומיים (IFRS), לפי העניין.

 חוות הדעת - ככל שהיא תתייחס לסכומים שייכללו בדוחות הכספיים (על ידי איחוד או בשיטת השווי המאזני) בגין חברות מוחזקות שהדוחות הכספיים שלהן מבוקרים על ידי רואי חשבון מבקרים אחרים - תהיה מבוססת על דוחות
רואי החשבון המבקרים האחרים לגבי הדוחות הכספיים של החברות המוחזקות.

 על-אף האמור בפיסקאות הקודמות של סעיף 1.8 זה, במצבים מסוימים המפורטים בתקני הביקורת המקובלים בישראל יהיה עלינו להימנע ממתן חוות דעת על הדוחות הכספיים.

 1.9 אגב הביקורת עשויים לעלות נושאים הקשורים לענייני בקרת העל (Governance) בחברה. אם יעלו נושאים כאלה, אנו נדון בהם עם הגורמים המופקדים על בקרת העל בחברה.

 1.10 לצורך ביצוע הביקורת תספקו לנו:

1. גישה לכל המידע הרלוונטי להכנת הדוחות הכספיים, כגון רשומות, מסמכים ועניינים אחרים;
2. מידע נוסף שאנו עשויים לבקש לצורך הביקורת; וכן
3. גישה בלתי מוגבלת וישירה לאנשים בחברה, ליועצים או מומחים חיצוניים של החברה וכן לגורמים המבצעים תפקידים בחברה בדרך של מיקור חוץ, כאשר אנו סבורים כי נחוץ להשיג מהם מידע ו/או ראיות ביקורת.

 כמו כן, תתנו לנו אישורים בכתב למצגים (לרבות תיאורי מצבים או נסיבות, הנחות, הערכות, אומדנים וכיוצ"ב) שנקבל מכם במסגרת תהליך הביקורת.

 1.11 תיעוד הביקורת המתעד את עבודת הביקורת הינו רכוש שלנו ושום חלק ממנו אינו מהווה תחליף לרשומות חשבונאיות שעל החברה לקיים.

 1.12 תחילת עבודת הביקורת מתוכננת ל\_\_\_\_\_\_\_\_\_\_ או בסמוך לכך. אישור הדוחות הכספיים, כפי שנמסר לנו על ידיכם, מתוכנן ל\_\_\_\_\_\_\_\_\_\_ או בסמוך לכך. השלמת עבודת הביקורת כמתוכנן כפופהלכך שנקבל מכם בזמן הנדרש כל רישום, תיעוד ומידע אחר שיידרש על ידינו בקשר לביקורת.

2. **ביקורת דוח ההתאמה לצורכי מס**

 2.1 ביקשתם מאיתנו לבקר גם את דוח ההתאמה לצורכי מס של החברהלשנת XX20 (להלן "דוח ההתאמה").

 2.2 האמור לגבי ביקורת הדוחות הכספיים בסעיפים 1.2, 1.3, 1.4, 1.5, 1.6, 1.9, 1.10, ו-1.11 לעיל מתייחס גם לביקורת דוח ההתאמה.

 2.3 הכנתו ועריכתו של דוח ההתאמה צריכה להיות בהתאם לפקודת מס ההכנסה וחוק מס ההכנסה (תיאומים בשל אינפלציה).

 2.4 תוצאות ביקורת דוח ההתאמה ידווחו על ידינו באמצעות חוות דעת שלנו על הדוח האמור (אשר תהיה ערוכה במתכונת המוסכמת בין לשכת רואי חשבון בישראל לבין רשויות המס).

 חוות הדעת על דוח ההתאמה תתייחס לשאלה אם דוח ההתאמה נערך בהתאם להוראות פקודת מס הכנסה וחוק מס הכנסה (תיאומים בשל אינפלציה).

 על-אף האמור בפיסקאות הקודמות של סעיף 2.4 זה, במצבים מסוימים המפורטים בתקני הביקורת המקובלים בישראל יהיה עלינו להימנע ממתן חוות דעת על דוח ההתאמה.

 2.5 אין בחוות הדעת שתינתן על ידינו על דוח ההתאמה כדי להבטיח שדוח ההתאמה יתקבל על דעת רשויות המס ללא עוררין.

 2.6 חוות דעתנו על דוח ההתאמה מתוכננת להינתן ב\_\_\_\_\_\_\_\_\_\_ או בסמוך לכך. השלמת עבודת הביקורת כמתוכנן כפופהלכך שנקבל מכם בזמןהנדרש כל רישום, תיעוד ומידע אחר שיידרש על ידינו בקשר לביקורת דוח ההתאמה.

3.שכר טרחת משרדנו בגין שירותי ביקורת על הדוחות הכספיים, ביקורת של הבקרה הפנימית/ביקורת על רכיבי הבקרה הפנימית על הדיווח הכספי, ביקורת דוח התאמה לצרכי מס וסקירת המידע הכספי לתקופות הביניים של השנה העוקבת הינו[[7]](#footnote-8):

• כמפורט במכתב נפרד המצורף כנספח למכתב התקשרות זה; או לחלופין

• מסתכם לסך של XXXX ש''ח ובהתאמות הנדרשות, שיסוכמו אתכם לפני ביצוע העבודה, בגין הרחבה נדרשת בביקורת; או לחלופין

• בסכום דומה לשנה קודמת ובהתאמות הנדרשות, שיסוכמו אתכם לפני ביצוע העבודה, בגין הרחבה נדרשת בביקורת; או לחלופין

• מסתכם לסכום משוער של XXXX ₪, המבוסס על YYY שעות על פי שעות בפועל כפול תעריפים לשעה בסך ZZZZ ובהתאמות הנדרשות, שיסוכמו אתכם לפני ביצוע העבודה, בגין הרחבה נדרשת בביקורת; או לחלופין

• שכר הטרחה הנקבע בהתאם להוראות שנקבעו על ידי \_\_\_\_\_\_\_.[כגון: רשות החברות הממשלתיות, הממונה על החשבונות במשרד הפנים וכו']

 [ניתן להוסיף גם] וכן הוצאות ישירות סבירות הקשורות למתן השירות ובכלל זה הוצאות נסיעה.

4.ההתקשרות בינינו לבין חברתכם, המפורטת במכתב התקשרות זה, כפופה לדיני מדינת ישראל. מחלוקות כלשהן אשר תתעוררנה בהקשר להתקשרות ולמכתב זה תהיינה נתונות לסמכות השיפוטית הבלעדית של בתי המשפט בישראל[[8]](#footnote-9).

5. מכתב התקשרות זה יהיה בתוקף עד להשלמת ביצוע השירותים הכלולים בו על ידינו וקבלת מלוא התמורה בגינם.

6. נבקשכם להחזיר אלינו עותק של מכתב זה אשר בשוליו תאשרו בחתימותיכם את הסכמת החברה לאמור לעיל.

 בכבוד רב,

 \_\_\_\_\_\_\_\_\_\_\_\_\_\_\_\_\_\_\_\_\_\_

 [חתימת רואה החשבון המבקר]

אנו מאשרים את הסכמתחברת אבגד בע"מ לאמור לעיל.

 חתימה\_\_\_\_\_\_\_\_\_\_\_\_\_\_\_ חתימה\_\_\_\_\_\_\_\_\_\_\_\_\_\_\_

שם \_\_\_\_\_\_\_\_\_\_\_\_\_\_\_\_\_ שם \_\_\_\_\_\_\_\_\_\_\_\_\_\_\_\_\_

 יו"ר הדירקטוריון מנכ"ל

תאריך\_\_\_\_\_\_\_\_\_\_\_\_\_\_\_ תאריך\_\_\_\_\_\_\_\_\_\_\_\_\_\_\_

1. כאשר דוחות רווח והפסד אינם מוצגים בנפרד מהדוחות על הרווח הכולל, המלים "רווח והפסד" תימחקנה. [↑](#footnote-ref-2)
2. כאשר ישות מכינה דוחות כספיים לפי כללי חשבונאות מקובלים בישראל (Israeli GAAP) ומציגה דוחות רווח והפסד ועודפים חלף הצגת דוחות על הרווח הכולל ודוחות על השינויים בהון העצמי (כמתאפשר לפי סעיף 8 לתקן חשבונאות מספר 34), אזי במקום "דוחות רווח והפסד, הדוחות על הרווח הכולל, הדוחות על השינויים בהון העצמי" יבוא "דוחות רווח והפסד ועודפים". [↑](#footnote-ref-3)
3. ככל שמסגרת הדיווח הכספי המתאימה שונה מכללי חשבונאות מקובלים בישראל (Israeli GAAP), יש לבצע את ההתאמות המתחייבות. כך לדוגמה, שמות הדוחות עשויים להיות שונים מאלה המופיעים בנספח זה. במקרה כזה, מכתב ההתקשרות יותאם לשמות הדוחות שנעשה בהם שימוש בפועל. [↑](#footnote-ref-4)
4. ראה הערת שוליים 3 לסעיף 6 ד' ב*תקן הביקורת.* [↑](#footnote-ref-5)
5. כאמור בסעיף 6 ח' ב*תקן הביקורת*, אם ישנם כללי דיווח או עריכה נוספים החלים על המבוקר מכוח דין, יש לציין את הכללים הרלבנטיים ואת העובדה שהדוחות הכספיים צריכים להיות ערוכים גם בהתאם להם. לדוגמה, כאשר המבוקר הינו חברה שחוק ניירות ערך חל עליה, יש להוסיף בסעיף 1.7 את המשפט "כמו כן, הדוחות הכספיים צריכים להיות ערוכים בהתאם לתקנות ניירות ערך (דוחות כספיים שנתיים), התש"ע-2010".

כאמור בסעיף 6 ח' ב*תקן הביקורת*, אם ישנה מסגרת דיווח אחרת (השונה מכללי חשבונאות מקובלים בישראל שחלה על הדוחות הכספיים נשוא הביקורת, יאמר בסעיף 1.7 כי הכנתם ועריכתם של הדוחות הכספיים צריכה להיות בהתאם לאותה מסגרת דיווח שתצויין (במקום "בהתאם לכללי חשבונאות מקובלים בישראל". [↑](#footnote-ref-6)
6. כאמור בסעיף 6 ט' ב*תקן הביקורת*, יש לציין בפיסקה זו של סעיף 1.8 גם דרכי דיווח נוספות העשויות לחול על רואה החשבון המבקר (ראה הערת שוליים (4) לסעיף 6 ט' ב*תקן הביקורת*) וכן כל דרך דיווח נוספת אשר הוסכם עליה עם המבוקר. [↑](#footnote-ref-7)
7. אם הסדר שכר הטרחה כולל גם שירותים אחרים יש לפעול לפי הוראות סעיף 6יז1 בתקן ביקורת זה. [↑](#footnote-ref-8)
8. ניתן לסכם במכתב ההתקשרות דרכים, שיקבעו מראש, להסדרת מחלוקות כגון בוררות במנגנון שיקבע בין הצדדים. [↑](#footnote-ref-9)